section_heading: Politička karijera u samostalnoj Hrvatskoj
paragraph_text: O okolnostima događaja iz tog vremena i svojim saznanjima, na Županijskom sudu u Zagrebu, u rujnu 2012., u postupku za ratne zločine protiv okrivljenog Tomislava Merčepa, kao svjedok se pojavio i Živko Juzbašić, koji je iznio saznanja o zločinima počinjenim nad srpskim civilima tijekom 1991. godine na zagrebačkom, kutinskom i pakračkom području poznatijima kao zločini u Pakračkoj poljani.<ref> Tom je prilikom Juzbašić iznio saznanja kako su 1991. "najveći kriminalci" pušteni iz zatvora i naoružani te da je, po njegovim podacima, 'daleko od bojišnice' bilo ubijeno ili je nestalo više od 700 ljudi. Također je tom prilikom iznio zaključak je da je paviljon na Zagrebačkom velesajmu bio 'privatni sabirni logor', te kako je riječ o crnoj mrlji u povijesti Grada Zagreba.